《泊福山港》
宋代·崔敦礼

我舟欲渡风伯嗔，卷帆夜泊沧江津。
江声拍枕冷不寐，起看河汉无纤尘。
须臾风定水波伏，江妃涌起明月轮。
船头把酒问明月，瓜丘枌社难忘情。
狼山咫尺望可到，一水隔我三家村。
明月问之寂无语，寒光耿耿如相亲。
明朝转柂好风色，月晕北开箕有灵。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。